LSK-Bjarmann: – Håper dette er siste sommeren som vi må selge
– Vi må selge en spiller også i sommer, men vi håper at dette er siste gang, sier Lillestrøms sportssjef Torgeir Bjarmann. – Da har vi vært gjennom en enorm snuoperasjon i åtte år. Vi har solgt mange spillere på den tiden. Nå ønsker vi å beholde laget lengst mulig. Les også: LSK-treneren frykter å miste superspissen. Lørdag ble det 2-0 over Vålerenga i årets store derby. Gutta fra hovedstaden hadde ballen mye, men Lillestrøm hadde matchvinnerne som Vålerenga sårt savner. – Vi har matchvinnere i begge ender av banen, sier Bjarmann etter at Lillestrøm nå er helt opp i ryggen på de lagene som kjemper bak Rosenborg. – Klubben har et uttalt mål om at ambisjonen er å etablere seg i topp 5. Vi har vært mye på midten og ble nummer åtte i fjor. Målet er å bli bedre enn i år. Les også: Sjekk låra til Friday. Han har solgt spillere sommer etter sommer. Fredrik Gulbrandsen forsvant sommeren 2013, Ruben Gabrielsen sommeren etter og Moryké Fofana til Frankrike sist sommer - bare for å nevne noen. – Med ett salg også i sommer håper vi at vi kan ha en sunn klubbdrift videre og utvikle klubben, ikke bare spare og selge hele tiden. Les også: Rossbach-nullen sprakk mot Lillestrøm. Fred Friday har scoret i seks ligakamper på rad og er nå oppe i syv ligamål, flere enn noen andre. Det skal ha vært flere klubber for å se ham i aksjon lørdag, men Bjarmann sier at det ikke er noen bud. – Det ligger jo også inntekter i å ha et bra. Så styret må vurdere den dagen det eventuelt kommer et bud, sier Torgeir Bjarmann. Superveteranen Frode Kippe (38) holder fortsatt koken, og synes det bra ut nå. – Vi ønsker å være der oppe. Ambisjonen er å være bedre enn i fjor. Lest denne? Misfornøyd Friday tok bakveien etter kun ett mål – Vi har solgt hver sommer og det kan skje også i år sånn som folk presterer. Da er det vanskelig å holde på dem. – Det betyr at dere igjen blir svekket? – Nå er det mange kamper før sommervinduet, så det er viktig at vi holder laget intakt i hvert fall til det, sier Frode Kippe. Lillestrøm har bare ett nederlag til nå i 2016 (2-4 for Molde), og nå venter Strømsgodset borte og Brann hjemme - før det er 16. mai-fest på selveste Lerkendal.
Fred Friday (20) scorer og scorer og øker i verdi. Lillestrøm skal selge også i sommer. Så er det slutt.